open-index/open-wikipedia-markdown huggingface dataset:
Gulai Ikan Patin

**Gulai Ikan Patin** inggih punika ajengan sane mawit saking be patin kasarengin antuk gulai kentel. Gulai ikan patin puniki ajengan khas masyarakat Pekanbaru, Riau. Ajengan puniki nganggen be patin sane kagetep gede-gede. Gulai be patin puniki becik yening jagi kaajeng ritatkala tengai, tur mawinan para tamiu seneng ngajeng gulai be patin puniki. Be patin medue manfaat inggih punika nuunang kolesterol sane ten becik dados mencegah utawi nuunang resiko keni jantung koroner. 

## Lelintihan
Ring sejarahnyane, gulai be patin (ajengan khas Melayu Riau) puniki rasanipun sampun akeh kecampur olih ajengan khas Tiongkok, Arab, tur India. Yening indayang saking aporsi gulai be patin, ngranayang iraga uning indik akulturasi budaya tur rasa. Be patin puniki idup ring tukad Indragiri, tukad Siak, tukad Kampar, tukad Rokan tur sampun biase kaolah olih masyarakat pesisi tukad punika. 

Anak lingsir pidan, ngolah be patin nenten je state magoreng utawi mebakar, nanging sapunapi nganggen bumbu utawi basé sane jangkep tur genep. Budaya rempah-rempah puniki sampun wenten ritatkala para warga Tiongkok, tur Arab akeh madolan utawi singgah ring Riau. 

Nika mawinan iraga uning indik bumbu-bumbu mawinan kabakta olih warga Tiongkok tur Arab. Nenten bumbu kemanten, pedagang punika ngicenin punapi tata cara ngaryanin, tata cara ngolah be patin puniki tur ajengan sane tiyosan sane sampun dados ciri khas masakan Riau.

## Cara Ngaryanin
Puniki tata cara yening jagi ngaryanin gulai be patin ring genah soang-soang: 
# usap be anggen limo lan tasik, banggiang 30 menit. 
# Idupang kompor, banggiang minyak ngantos panes tur goreng bumbu halus. Yening sampun panes cenikang apinyane, masuk malih belimbing wuluh, sereh, asam kandir, don salam tur aduk.
# Katambahang susu cair tur be patin, masak ngantos ngerodok. 
# Asukang tomat rikala sampun lebeng, banggiang tomatnyane ngantos layu. 
# Angkat tur genahang ring piring.

## Pustaka
Ayam Taliwang

**Ayam Taliwang** inggih punika ajengan pedes Indonésia marupa ayam mapanggang utawi magoréng pedes sané maasal saking  Taliwang, Nusa Tenggara Kawan, Indonésia.

## Lelintihan
Yadiastun Ayam Taliwang koné dados ajengan sané kasenengin olih para praratu saking Wong Sasak, Abdul Hamid mingakuin sampun ngenalang ajengan punika ring warsa 1970.  Parinamané koné kaambil saking Lingkungan Karang Taliwang ring Mataram, ibu kota saking Nusa Tenggara Kawan.

## Maratengan
Ayam Taliwang kakaryanin saking getepan ayam miwah karesikin sadurung kapanggang. Sesampun kapanggang atengah lebeng, kepesuang saking panggangan miwah kagetok antuk ulu. Selanturné keencebang ring lengis goréng; sesampun makudang detik ring minyak, kaencebang ring sambel kesuna, tabia, miwah sere. Selanturné kagoréng utawi kapanggang manutin sané mabesen.

## Panyajian
Ayam Taliwang cingakan ipun sekadi bé siap mapanggang utawi magoréng, antuk kaolés-olésin sambel. Rasané manis miwah pedes, taler marasa madaging sere sané kuat. Ketah kasajiang sinarengan jangan pelecing,) beberuk sané kadagingin sambel.

## Variasi
Rasa Taliwang sampun kaanggén antuk rasa mie instan.

## Pustaka
;Catetan

;Bibliograpi

*
*
Gohu ikan

**Gohu ikan** (yén basa Baliné "Gohu ulam") inggih punika ajengan khas Ternate sané malakar saking ulam Tuna utawi Cakalang matah sané taler kasengguh dados Sashimi Ternate utawi Ceviche Ternate olih makudang jadma. Soroh ajengan puniki ring para wong Ternate miwah antuk para wisatawan sané rauh nuju Ternate orana "Gohu Ikan", madaging nilai kabecikan ring indik kesehatan. Kanikayang indik krana lakaran utama saking ajengan Gohu Ikan punika ulam segara sané kantun seger. Ulam segara sané ketah kaanggén inggih punika ulan Tuna miwah Cakalang. Kaanggit saking situs wéb dokter sehat, makakalih soroh ulam puniki madaging nutrisi sané akéh tur nyéhatang, punika madué protéin tegeh tur madaging asem muluk omega-3 sané mawiguna antuk raga sané ngajeng, kautama ngajaga stamina, mangindarin kanker, ngajaga kasehatan panyingakan, détoksifikasi, ngajaga kasehatan jantung miwah ngajaga kasehatan otak." Cara maratengan Gohu ikan antuk cara ulam Tuna  utawi Cakalang, uyah, limo miwah kemangi sané matah kacampuh. Lantas kacampuh sareng kesuna miwah tabia sané sampun karatengin. Gohu ikan prasida kaajeng sinarengan Papéda, Kasbi miwah Huda.
## Lelintihan
Sacara umum soroh kuliner ring Ternate kawarnain utawi kapingaruhin olih kalih wawengkon sané manampekan, punika Maluku miwah Sulawesi Kalér. Sekadi paindikan ring basa kasawaian jadma Ternate sané prasids kacunduk ring makudang wawengkon Sulawesi Kalér miwah sajebag Wawengkon Maluku, sekadi indikné taler ajengan saking wawengkon puniki sané madué citarasa khas saking Maluku miwah atenga saking Sulawesi Kalér.
Sekadi sané kaanggit saking situs punika Kamera Budaya, nganikayang paindikan punika prasida memargi, yén éling aecara géograpis genah Ternate magenah nampek sareng Propinsi Sulawesi Kalér sané kantun dados masikian wawengkon sareng Propinsi Maluku Kalér. Prasida kanikayang pinaka akéh soroh ajengan tradisional sané prasida kacunduk ring Ternate, yadiastun kawarnain utawi kapingaruhin olih citarasa saking Sulawesi Kalér miwah Maluku Kalér.
Siosan punika, soroh ajengan sané kacunduk ring Ternate makasami kakait sareng ulam segara. Krana, Ternate dados kapuloan sané alir, sané kabelasang saking Propinsi Maluku Kalér, sakéwanten kantun dados pahan saking Prooinsi Maluku Kalér. Siosan taler, soroh pakaryan panjak ring Ternate makéhan makarya dados bendéga, yadiastun wénten taker sané matani. Iriki taler ngambarang ajengan sapa rahina panjak Ternate setata malakar saking ulam segara. 
Gohu ikan dados ajengan rakyat utawi ajengan sané ketah kacunduk ring umah-umah panjak irika. Khususné, ipun sané magenah ring pasisi, krana sané ketah ngajeng ajengan tradisional matah puniki nénten liyanan para bendégané.

## Pustaka
Theodora

**Theodora** (Θεοδώρα; c. 500 – 28 Juni 548) inggih punika Ratu Kakaisaran Bizantium lan rabi saking Kaisar Yustinianus I. Sareng rabinyane Ida wantah dados Santa ring Gereja Ortodoks Timur. Theodora inggih punika anak istri sane pinih *berpengeruh* ring sejarah Bizantium.

Ida seda ring tanggal 28 Juni 548 ring Konstantinopel karena kanker. 

## Pustaka
Rujak Cingur

**Rujak cingur** inggih punika ajengan khas utawi tradisional saking Surabaya, Jawa Timur. Pateh minakadi ajengan sane tiyosan, rujak cingur taler medue ciri khas ring bumbunyane sane jakti wenten tuah ring Jawa Timur kemanten. Akeh warung rujak cingur sane meneng tur ngadol ring luar kota Surabaya nenten mresidayang mapas pinaka rasa sane asli rujak cingur. Sane mawinan sekadi punika inggih ngamolihang bumbu petis sane pas. Rujak cingur puniki ka karyanin mawit saking "cingur" utawi "mulut" ring rujak cingur sekadi mangkin nenten malih nganggen cingur onta, minakadi nganggen cingur sampi sane sampun kalab-lab tur kabersihang. 

## Lelintihan
Rujak cingur puniki ajengan sane mawit saking dura negara inggih punika Mesir. Ritatkala Raja Firaun kari nyeneng, ida ngundang juru masak samian jagi masak ring istana antuk ngaryanan Raja ajengan sane *istimewa* nanging nenten pas ring arsa sang Raja. 

Nadak ri sedek punika wenten laut anak lanang sane mawasta Abdul Rojak maktayang ajengan nganggen bungkus don biyu. Disampune kaperiksa olih para punggawa Raja, Raja nyicip. Wusan nika, raja merayunan minakadi anak sane sampun seduk ngantos peluh ida nyrekcek.

Raja Firaun seneng ida sareng ajengan olih Abdul Rojak puniki, laut Abdul Rojak kaicen kapal laut, tanah tur maning dados juru masak ring istana. Abdul Rojak mamelitin hadiah sane sampun kaicen. Abdul Rojak tuah ngambil kapal laut manten. Lantas ipun ngwedarang resep punika. 

## Cara Ngaryanin
Ring beten puniki alat utawi bahan sane jagi kasyagayang yening semeton jagi mekayunan ngaryanin rujak cingur ring genah soang-soang: 

# cingur utawi *mulut* sampi 
# nanas kairis
# bengkuang kairis
# timun cenik kairis
# poh nguda kairis
# tempe magoreng
# tahu cenik-cenik kagoreng
# kangkung tur rebus akejep manten
# utik-utik kecorin toya anget
# lontong utawi tipat

Lianan sareng bumbu ring ajeng, wenten malih bumbu petis sane cutet wenten. inggih punika: 

# toya asem jawa
# toya mateng
# kacang tanah sane sampun magoreng
# kesuna
# biu batu nguda
# gula jawa utawi gula bali
# sere 
# petis udang 
# tasik/uyah. 

Puniki tata cara ngaryanin rujak cingur: 

# lab-lab cingur sampi punika ngantos mes 
# saus petis: ulig bumbu sami ngantos halus, dagingin asem jawa tur toya sacukupnyane
# aduk ngantos kentel
# genahang potongan sayur utawi sane tiyosan ring piring 
# siram utawi siam potongan iwawu nganggen saus petis 
# rujak cingur sampun sayaga jagi kaajeng.

## Pustaka
Tribhuwana Wijayatunggadewi

**Tribhuwana Wijayatunggadewi** utawi **Dyah Gitarja** inggih punika Ratu saking Karajaan Majapahit. Ida mamerintan Majapahit ring warsa 1328–1351. Ring prasasti Singasari (1351) kauningin *gelar* khabisekanyane wantah **Sri Tribhuwana Wijayatunggadewi Maharajasa Jayawisnuwardhani.**

Tribhuwana Wijayatunggadewi Inggih punika putri saking Raden Wijaya lan Gayatri. Ida madue rai mawasta Dyah Wiyat dan raka tiri mawasta Jayanaga. Ring masa pamerintahan Jayanagara (1309–1328) ia kaangkat dados panguasa ring **Jiwana** magelar **Bhre Kahuripan**.

## Pustaka

* Slamet Muljana. 2005. *Menuju Puncak Kemegahan* (terbitan ulang 1965). Yogyakarta: LKIS
* Slamet Muljana. 1979. *Nagarakretagama dan Tafsir Sejarahnya*. Jakarta: Bhratara
Nh.Dini

**Nh. Din**i inggih punika anak isteri sané embas saking pawiwahan RM. Saljowidjojo, silih tunggil pakarya ring Perusahaan Jawatan Kereta Api miwah Kusaminah. Dané pianak pinih alit saking lima okannyanė. Rahina wanti warsa kalaksanayang nyabran petang warsa. Marga saking kulawarga Nh.Dini kantun saking Bugis.

Dini meled nulis saking kelas 3 SD. Buku palajahan akéh madaging suratan pinaka wirasa saking kayun dané. Biang Dini, makarya dados buruh batik sasampun rabinnyané lėmpas. Biangnyané taler maca kakawian Panji Wulung, Panjebar Semangat, tembang-tembang Jawa nganggé aksara Jawa miwah sané lianan . Sakantun alit sampun ketah nyurat nanging Nh.Dini nénten mikayunang dados pangawi. Dané macita-cita dados sopir lokomotif utawi masinis. Nanging, dané nénten ngawujudang nika sawiréh nénten polih sekolah masinis keréta api 

Panguntat dané dados pangawi, mawinan seneng nyurat carita, ngwacén taler jagi nguningayang kaweruhan. Dané nyurat carita saking SMP. Dugas punika, Dini sampun ngranjing ka mading sekolah antuk sajak miwah cerita pendék. Nh.Dini taler nyurat sajak miwah prosa tur ngwacén praragan ring RRI Semarang ri kala mayusa 15 tiban. Saking punika, dané teleb ngaryanin sajak ka siaran nasional ring RRI Semarang malarapan acara Tunas Mekar . Dini taler nyurat Majalah *KISAH*, miwah *SIASAT*. Cerpén kapertamané mamurda Pendurhaka, taler ngamolihang kritis positif saking H.B. Jassin ring warsa 1951.

## Pustaka
Najwa Shihab

**Najwa Shihab, S.H., LL.M.** embas nemoning petekan masehi 16 September warsa 1977, ''Najwa Shihab'' inggih punika presenter, jurnalis, aktris, feminis, lan aktivis ring Indonesia. Dane kaloktah ring indonesia santukan kawentenan acara sane dane druweang inggih punika *[[Mata Najwa]]*. Najwa Shihab pinaka okan sane kaping kalih bapak Quraish Shihab, sane pinaka Menteri Agama Indonesia daweg  Kabinet Pembangunan VII, taler maka keponakan saking politikus Alwi Shihab. Ibu Najwa Shihab pinaka istrin saking bapak Ibrahim S. Assegaf lan sampun ngamargiang acara pawiwahan ring warsa 1997, lan makakalih sampun maduwe putra asiki.

## Karier
Karier ibu *Najwa Shihab* kakawitin saking pinaka wartawan magang ring RCTI, ring warsa 2000 dane magabung sareng MetroTV santukan kawentenan Metro TV sida ngadukung kasenengan dane ring  jurnalisme. Saking manados reporter ring Metro TV, selanturnyane dane kaangkat manados *anchor* ring makudang-kudang program berita *prime time* minakadii *Metro Hari Ini* lan *Suara Anda*, sadurung dane maduwe acara program gelar wicara antuk pareragan sane kawastanin *Mata Najwa* ring warsa 2009.

Duk sasih Agustus warsa 2017, ring episode "Catatan tanpa Titik", dane resmi mundur saking Metro TV. Nemoning petekan masehi 10 Januari warsa 2018, Najwa Shihab antuk *Mata Najwa* mawali malih siaran ring stasiun tv ring Trans7. Ring warsa 2018, Najwa Shihab ngadegang Narasi sane maka perusahaan berita lan media *omni-channel* sane ngabuat lan mangelola makudang-kudang indik konten.

## Pendidikan
Dane Najwa Shihab pinaka alumni Fakultas Hukum Universitas Indonesia angkatan warsa 1996. Daweg SMA, dane kapilih nyarengin program *American Field Service*, sane ring Indonesia kalaksanayang olih Yayasan Bina Antarbudaya, program punika mamargi selami awarsa ring Amerika Serikat.

## Aktivisme

### Duta Baca Indonesia lan Duta Pustaka Magerak

Najwa Shihab katunjuk pinaka Duta Baca Indonesia ring warsa 2016 kantos 2020 saking Perpustakaan Nasional Republik Indonesia, antuk tugas utama nyobiahang lan mangalalahin kasenengang mamaca ri sajeroning jagat indonesia. Tiosang maka Duta Baca Indonesia, dane ibu Najwa Shihab taler pinaka Duta Pustaka Magerak. Sane maduwe tatujon antuk ngawangun perpustakaan magerak, saking makudang-kudang wawidangan sane wenten ring indonesia, parikrama puniki masarana lan antuk prasarana sakawentennyane. Ibu Najwa Shihab matugas antuk ngawangun rasa peduli ring cakepan lan gerakan mamabaca, manyebar wacana ring wawidangan jagat indonesia, antuk utsaha nglimbakang kasenengan maca ring Indonesia.

## Pustaka
Drupadi

**Drupadi**  utawi **Pancali**  utawi **Yadnyaseni** , inggih punika silih tunggil tokoh saking wiracarita *[[Mahabharata]]*. Dané putri Drupada, raja ring keraton Panchala. Dané masemeton sareng Drestadyumna miwah Srikandi. Manut ring kitab *Mahabharata* saking India, Drupadi madue rabi lelima sane mawasta Pandawa, tur madue putra lelima. Asiki saking asing-asing rabi. Makalalima putran dane punika mawasta "Pancakumara". Nanging ring tradisi pewayangan Jawa, dane wantah madue rabi asiki inggih punika Yudistira, tur putra asiki mawasta Pancawala.

Ring *Mahabharata* kasurat indik Drestadyumna embas saking geni yadnya sané kalaksanayang olih Drupada. Arjuna, silih tunggil sekaa Pandawa sané polih jayanti sayembara ngrebutang Drupadi tur nglaksanayang pawiwahan. Nanging pamuputné Drupadi ngamargiang pawiwahan sareng Panca Pandawa mawinan pikobet saking ibu Kunti.

## Galéri

Berkas:Draupadi Chirapaharan.jpg|Dropadi kabusbus bhusanane olih Dursasanasawusan Pandawa kalah majudi. Gambar oleograf saking Jerman, ring warsa 1920-an.
Berkas:Jaydrath abduct Draupadi.jpg|Litograf madaging Jayadrata mlaibang Dropadi, terbitan Raja Ravi Varma Press.
File:Raja Ravi Varma, Sairandhri.jpg|Lukisan Dropadi pinaka *sairandri*, karya Raja Ravi Varma.
Berkas:Draupadi humiliated RRV.jpg|Dropadi kanistaang ring keraton Wirata olih Kicaka. Silih tunggil pahan satua saking *[[Wirataparwa]]*, kagambar olih Raja Ravi Varma.


## Pustaka
### Cutetan batis

### Lis pustaka
* 
*
* 
* 

## Pranala jaba

*  Dropadi, wanita India sejati
*  Kisah Dewi Dropadi dalam cerita asli India
*  Karakter Dewi Dropadi (ditulis oleh Madhuri Guin)
Kang Cing Wie

**Kang Cing Wie** inggih punika anak istri etnis Cina abad ka-12 sané marabi sareng raja Bali Jaya Pangus saking Balingkang. Ajinnyané wantah sodagar dagang ring Bali sané maparab Tuan Subandar. 

## Kang Cing Wie lan Jaya Pangus
Kang Cing Wie lan ajinnyané rauh ka Bali maduwé tatujon luir ipun madagang barang-barang saking Cina. Raja Jaya Pangus kasemsem sareng kayon putri Kang Cing Wie. Jaya Pangus mabudi ngrabinin Kang Cing Wie saking gumi Cina, sakéwala katentang olih pandita raja, Mpu Siwa Gama krana mamurug adat bali. Raja Jaya Pangus enteg jagi ngrabinin putri Cina punika. Mpu Siwa Gama mamedih tur manyipat wawidangan Balingkang mangda sabeh ageng lan blabar. Sang raja mindahang purinnyané ka wawidangan sané lianan sané kakenal antuk "Balingkang". Balingkang punika mawit saking kruna "Bali" lan "Kang". Bali inggih punika wewidangan Bali, sakéwanten Kang punika wantah saking marga Cina "Kang" Cing Wie. 

## Pustaka
Tari Kebalai

**Tari Kebalai** inggih punika igelan tradisional sané wit saking Roté Ndao, Provinsi Nusa Tenggara Timur. Dumun, igelan puniki kasolahang sawusan parikrama *pemakaman adat.* Tari kebalai punika pinaka silih tunggil panglila cita sané katurang majeng sang sané sedek mabela sungkawa, mawinan kulawarga sané katinggalin nénten setata ngrasayang duka sané dahat. Sajeroning panglimbak aab jagaté mangkin, igelan puniki nénten wantah kasolahang rikala wusan acara *pemakaman* kémanten, sakéwanten ketah taler kanggén sjaeroning parikrama panglilacita tiosan, minakadi acara adat, panyanggra tamiu, asapunika taler ring pamargin parikrama seni budaya. Tari kebalai ngranjing ring tari *pergaulan* utawi *panglilacita* sané ketah kasolahang masal olih kramané irika.  Tari kebalai puniki maderbé piteket paiketan (persatuan kesatuan), punika kacihnayang antuk makasami pragina sané ngigelang mapaiketan saling nyokong ngibur silih tunggil krama sané sedek mabelasungkawa. Tiosan ring punika taler pinaka wadah utawi genah ngiket rasa sagilik-saguluk kramané sami.

## Panganggé
Saluir soroh igel-igelan saking makudang genah utawi wewidangan pastika nganggé busana sané matiosan. Punika taler tari kebalai. Ring sor puniki katlatarang busana ring tari kebalai.

# Panganggé tari kebalai inggih punika busana khas Roté Ndao.
# Pragina sané lanang nganggén busana sakadi saput selempang, *hafa*, miwah *habas*. Tiosan ring punika, taler nganggén topong khas Rote Ndao sané mawasta Ti'i langga.
# Pragina sané istri nganggé busana kain sarung, selempang, pendi, habas, miwah bula molik sané kanggén ring duur. 

## Wiraga (gerak)
# Tari kebalai ketah nganggé gerak batis ka malu miwah dori saha kiwa tengen. 
# Gerak masareng-sarengan saking makasami praginané kaanutang ring wiraman syair utawi tembangné.
# Ketahnyané pragina tari kebalai mapiteh manut utawi matungkalik *arah* jaum jam. 
# Yéning Manahelo jagi nembangang saluir tembang utawi syair sané mabinayan, Manahelo pacang ngicén pacihna (isyarat) inggih punika matembang sinambi ngucapang lengkara minakadi *Tasafali dei, ita tasafali dei*. 
# Manut pacihnan punika, pragina tari kebalai sayaga jagi nganutang igelan sareng tembang anyar sané katembangang olih Manahelo. Tembang sané kanggé ketah nganggén tembang dasar taler tembang variasi.
# Yening pragina tari kebalai akéh sakéwanten genahné cupit, prasida ngaryanang formasi bunder alit ri tengahing bunderan ageng saha sinambi saling magisiang lima. Tari kebalai merluang dahat konsentrasi duaning saluir wiraganipun para praginané mangda sinarengan (kompak).

## Pustaka
Tari Mejeng Besuko

**Tari Mejeng Besuko** inggih punika silih tunggil tari khas saking Sumatra Selatan sané katami saking dumun. Tari puniki kawastanin pinaka *tari perjodohan,* sané nyinahang rasa bagia truna-trunine rikala matemu. Tari mejeng besuko taler kadadosang pinaka piranti rikala pacang ngiket utawi manggihin pajatukarma. Cutetné tari puniki nyinahang teges kalih yowana sané nedeng mabunga-bunga rikala sampun kacumpuang patemon sareng kalih, pacang maduang tresna. Wiragané sané alus dabdab nyinahang panglilacita para yowana ring Sumatera Selatan.  Nguni kocap tari puniki nénten nganggé gamelan utawi musik, sakéwanten sajeroning panglimbak aab jagat. mangkin sampun nglimbak kadagingin iringan gamelan mangda sida dahat ngulangunin Tari puniki ketah kanggén pinaka panyanggra tamiu agung, parikrama pawiwahan, miwah saluir parikrama agama. 

## Uger-uger
Uger-uger ring sasolahan puniki, katlatarang kadi sor puniki.
# Sang pragina mangdané para yowana sané istri. Indiké punika sané nyinahang anak bajang truna kari kalulut asmara utawi tresna.
# Wiraga miwah wirasa rikala ngigelang mangda sakadi anak sané sedek bagia rikala kajodohang.
# Pragina sané nyolahang ketahnyané sareng lelima. 

## Runtutan Wiraga
# Kapertama praginané ngawitin wiragan tari antuk makakalih tangan leser ka samping tengen, tangan kiwa ring arep tangkah, wiragan batis ka samping ping kalih, kalanturang antuk wiragan tungkalikanipun. Raris wiragan batis ka ajeng ping kalih, tangan tengen nglintang ka samping waduk, tangan kiwa ka duur, sirah nguntul, raris ka ungkur saha laksanayang gerakan tungkalikipun. Pragina sané kapertama raris meneng.
# Pragina sané magenah ring tengah, ngawitin igelan sakadi pragina sané kapertama raris meneng.
# Pragina sané wénten ring dérékan kaping ungkur ngawitin igelan sakadi pragina kapertama miwah kaping kalih, raris meneng.
# Tangan tengen ka samping kiwa antuk wiragan batis kiwa ka samping kiwa ping kalih, kalanturang antuk kahanan tungkalikné. Pragina sinambi mamargi ka genah sané matungkalik sareng genah sadurungné.
# Tangan tengen ka samping kiwa antuk wiragan batis kiwa ka samping kiwa ping kalih, kalanturang antuk kahanan tungkalikné. Tangan kiwa ka pala kiwa saha ngawit nyongkok.
# Makakalih tangan leser ka sor sakadi nayung ka tengen miwah kiwa ngawit ngadeg, raris ngawit makecog ka tengen ping kalih asapunika taler tungkalikané.
# Tangan kiwa ring arep tangkah, tangan tengen leser, kalanturang wiragan tungkalikanipun. Batis ka ungkur raris ka tengen. Tangan tengen ngigel. Raris telapang tangan tengen kapungkah ka ajeng antuk siku kabengkokang. Tangan kiwa leser ka sor. Batis ka tengen miwah kiwa.

## Pustaka
Tari Beksan Lawung Agung

**Tari Beksan Lawung Agung** pinaka silih tunggil sasolahan pusaka duén Keraton Yogyakarta sané mapaiketan ring *ritual* kanegaraan. Sasolahan puniki karipta olih Sultan Hamengku Buwana I. Sajeroning tari beksan lawung agung puniki nyinahang para wadua-wadua keraton mauruk mayudda saha malajah indik ksatrian nganggén tumbak. Wiraga tari beksan lawung agung puniki taler nyinahang ksatria sané dahating mautama, wicaksana, saha mataksu. Tari beksan lawung agung nénten wantah ngigel kémanten, nanging taler nganggén pabligbagan mabasa Jawa, Melayu, miwah Madura.  Tari Beksan Lawung Agung ketah kasolahang rikala wénten parikrama pawiwahan agung sentanan Sultan ring Kepatihan. Para pragina nyarengin sang alaki rabi nuju Kapatihan. Ipun makasami menekin kuda sané kasarengin antuk Bregada Wirabraja saha kairing antuk gamelan Kiai Guntur Sari. 

## Lelampahan (Tokoh) Tari
Tari Beksan Lawung Agung maderbé lima lelampahan, inggih punika:

# Jajar inggih punika papat pragina nglampahin dados wadua anom. Sajeroning soroh wadua, jajar puniki linggihnyané paling sor.
# Lurah inggih punika papat pragina sané manados wadua pinih waged saha linggihnyané sampun ring duur. Pragina nganggé wiraga *kalang kinantang* sané mateges luih wicaksana. Jajar miwah lurah pada mayuda marepan.
# Botoh inggih punika kalih pragina sané ngadu kawagedan waduanné soang-soang.
# Ploncon inggih punika papat pragina sané madué amongan ngisiang tumbak sadurung kanggén olih jajar miwah lurah.
# Salaotho inggih punika kalih pragina pinaka *Abdi Dalem* sané mabebanyolan saha satya majeng soang-soang botoh. Pragina puniki nganggén wiraga *gecul* sané dahat banyol. 

## Pakem Runtutan/Dérékan (urutan) Tari
Sawusan margiang saluir parikrama pawiwahan ring Keraton, kalanturang antuk pamargin arak-arakan saking kraton nuju kepatihan. Ring sor puniki runtutan pairingané.
# Runtutan sané pinih ajeng inggih punika balawadua Wirabraja sané makta bendéra miwah genderang kairing antuk gamelan miwah abdi dalem ungel-ungelan, saha tandu pangantén pradana sané taler kasarengin sang purusa nunggangin kuda.
# Ring ungkur pangantén purusa wénten sang sané makta piranti ampilan basé, pasametonané, saha pragina édan-édanan.
# Dérékan salanturipun inggih punika para pragina Lawung Ageng kairingang antuk gamelan Kiai Guntur Sari sané nembangang tembang Sabrangan. Runtutanipun, minakadi:

## Pragina salaotho ngiringang antuk mamargi
## Abdi dalem makta tumbak pragina
## Botoh, nunggangin kuda kapajengin antuk songsong kebesaran. Beksan puniki manados cihna panyanggran rauhnyané sang maharaja.
## Lurah nunggangin kuda sakéwanten nénten kapajengin.
## Jajar taler nunggangin kuda nénten kapajengin.
## Ploncon pateh majeng lurah miwah jajar. 

## Pustaka
Tari Baluse

**Tari Baluse** wit saking Nias Selatan, Sumatra Utara. Baluse ring basa Nias mateges 'perisai'. Tari puniki karipta duaning manut sejarah nguni, puniki pinaka simbol bala waduané nénten prasida menang ring payuddan saha nyinahang tata manggalan parajana Nias. Ring aab punika, soang-soang désa maderbé asiki manggala sané kawastanin raja. Tari puniki mawit saking carita yasakértin para panglingsirné rikala ngarepin payuddan. Tari puniki ketah kasolahang sajeroning parikrama penting miwah resmi, inggihan punika panyanggran tamiu miwah para wisatawan. Tari punika taler ketah kawastanin tari Fataele.  Tari puniki kabaktayang olih pragina sané lanang-lanang pinaka cihna sang wadua sané nganggén busana payudan barak sareng kuning. Pragina tari baluse kalaksanayang sareng roras (12)diri pragina sareng adiri manggala sané ngicén aba-aba. Perisai Baluse mapiranti antuk kayu sané marupa don biu saha kagemel ring tangan kiwa anggén nungkasin meseh, tumbak sané wénten ring tangan tengen kanggén nglawan meseh.  

## Piranti
Ring sor puniki makudang-kudang piranti sané kanggén ring Tari Baluse.
# Toho utawi tumbak, panjangné sawetara kalih méter. Dumun kanggén pinaka sanjata anggén nglurug meseh. Ketahnyané Toho kagemel ring tangan tengen pragina, sakéwanten tangan kiwané makta Baluse.
# Pedang Tologu. Pedang punika dumun kanggén rikala mayuda nglawan meseh.
# Mahkota utawi topong payudan, silih tunggil piranti sané patut kanggé ring tari puniki.
# Busan. Para pragina nganggén busana payudan warna kuning, barak, miwah selem. Busana payudan punika kakapah dados kalih inggih punika busana ring tengah miwah sisiné nganggé rompi payudan. Ring sor nganggé celana, panjangné ngangtos wates entug saha mawarna selem miwah barak.

## Runtutan Wiraga
# Sané kapertama kawangun formasi panjang madérék antuk genah komandan utawi sang sané pinaka manggala pinih ajeng saha marep ka pragina tiosan. Wiraga sané kapertama inggih punika cokorné ka ajeng ka ungkur saha kagejerang ka tanah miwah kairing antuk wiraga tangan sané nganutin wiragan cokor.
# Sawusan formasi madérék, manggala yudda jagi ngicén aba-aba ngwangun formasi bunderan saha pacang kawiragayang magentos olih pragina. Runtutan puniki kalaksanayang mapasang-pasangan, sakadi anak sané sedek mayuda. Wiraga ring dudonan puniki inggih punika silih tunggil pragina nglawan antuk tumbak saha silih tunggil né tiosan matetangisan antuk perisai Baluse, dudonan punika kalaksanayang magentosan.
# Sasuén sasolahan punika kalaksanayang, manggala yudda ngelurin utawi nembangang kruna-kruna sané nyinahang semangat pragina. Sasolahan puniki mangdané kalaksanayang ring lapangan linggah.

## Pustaka
André Dae Kim

**André Dae Kim** (embas 2 Désémber 1996) inggih punika silih tunggil aktor Kanada. Ia kasub antuk lakonne pinaka Winston Chu ring serial televisi Kanada **' lan **', lan pinaka Dylan Edwards ring serial CBS *[[Salvation (TV series)|Salvation]]*.

## Pustaka
Srandul

**Kesenian Srandul** rumasuk ring drama tari tradisional. Kesenian puniki mawit saking seni tradisional kerakyatan soang-soang sane kawentuk antuk tari kelompok, garapan tari puniki kakeman sederhana, duaning nenten kauningin sang sane ngaryanin tarian puniki. Karya seni puniki manados karya seni kolektif utawi karya seni turun-temurun. Tarian puniki wenten sane masifat magis, wenten sane kabaos penari *trance-cerita* sane kapentasang ring genah sane mabina-binayan ring genah A taler genah sane B. Ring wawengkon soang-soang ceritera sane katampilang inggih punika cerita rakyat nenten kabanda antuk panyarita tokoh, wenten taler ring wawengkon lianan sane ceritera sane ngamentasang ceritera rakyat katimpalin tokoh Dadung Awuk kemanten, punika ngawinan pateh sekadi kesenian Dadung Awuk. 

## Sang Sane Nyolahang
Wenten taler marupa drama tari sane lianan mawit saking karangan mwah cerita rakyat, missal Demang Cokroyuda, Prawan Sunthi, alat musik sane kanggen taler akueh tur mabina-binayan. Rikalaning ngamentasang tarian Srandul puniki wenten 15 krama sane kaperluang, luire 6 (nenem) sane ngiringang (musik) mwah 9 (sia) sane pinaka nyolahang. Sang sane nyolahang kakepah manados kakalih, luire; luh lan muani, sakewanten wenten taler sane margiang muani kemanten, nanging peran sane luh kasaluk olih sane lanang. 

## Pakian utawi Kostum
Kostum utawi pakian sane kaanggen inggih punika katah kaanggen jdamane ring desa-desa rikalaning sadina-dina, kawewehin malih kidik *makeup* sane masifat realistis. 

## Dialog
Dialog utawi lelampan sane kaanggen taler nganggen dialog sadina-dina, aktivitas kasinahang antuk sasolahan, alat musik nganggen angklung, terbang, kendang.

## Sasolahan Sane Kamargiang Engseb Surya
Kesenian utawi pertunjukan Srandul puniki kasolahang rikalaning wengi, lami indik kawenenan galah sasolahan puniki nenten kapatok galah, manut kadi permintaan. Genah pementasan utawi kesenian puniki mawentuk arena antuk uperengga inggih punika Obor.

## Pah-pahan Pamargi
Manut Basiran basis Hargito (Kota gede), ring pementasan utawi kesenian punika wenten 6 (nenem) sasolahan pembuka, inggih punika; sasolahan gebyar, sane kasolahang olig pemain tunggal, tari simbok-simbok kasolahang olih apasang penari, tari simak ramak olih penari tunggal, tari yongka-yongki olih penari tunggal, tari mas-emasi olih penari tunggal, tari mandung-mandung taler olih penari tunggal. Tiosan punika wusan wawu kasolahang kesenian Srandul. Lakon utama inggih punika Padang Kamkam Pamor Kencono. lakon puniki kaambil saking Babad Menak, kaisinin olih kisah fiktif sane wenten ring tanah Arab.

## Pustaka
Umah Buton

**Umah Buton** pinaka umah adat Sulawesi Tenggara. Umah adat buton pertama kawangun olih raja Buton sané mapeséngan Rajaputri utawi Ratu Wa Kaa Kaa. Nguni umah adat buton puniki pinaka sarana nyinggihang raja antuk kramané sami. Ukiran sané kanggén mayasin umah adat buton akéhan marupa punyan-punyanan miwah beburon.  Umah buton puniki marupa umah panggung sané madué raab antuk pelana kalih, punika mawinan umah buton dahat tegeh. 

## Tata Wangunan
Wangunan umah adat buton wénten papat tingkat. Makasami katlatarang sakadi ring sor puniki.

# Umah buton nganggén makudang-kudang tiang ring pahan samping, akéhné kawéntenan tiang punika ketah nyinahang linggih sang sané nuénang umah punika.
# Tingkat sané kapertama dahat linggah bandingin sareng tingkat (lantai) sané tiosan. Lantai sané kapertama kanggén genah nerima tamiu, genah  sidang, kamar genah tamiuné sirep, miwah genah marayunan para tamiu sané rauh. Punika taler pinaka genah para sentana raja sané sampun grhasta, kamar raja, taler sentanané sané anom-anom.
# Tingkat sané kaping kalih. Lantai kalih puniki wénten pat welas (14) kamar sané madué kawigunan matiosan. Lantai kalih kanggén pinaka ruang tamiu kulawarga, kantor, gudang, kamar kulawarga raja, saha aula.
# Tingkat sané kaping tiga mawiguna pinaka genah maliang-liang para kulawarga.
# Tingkat kaping papat kanggén pinaka genah nyemuh. 

## Katawahan (keunikan)
# Wénten ukiran nanas ring muncuk raab. Punika nyinahang artos mungguing wantah raja sané dados kapajengin antuk pajeng kerajaan.
# Pajeng punika pinaka pralambang rasa singgih krama majeng maharaja utawi panglingsir.
# Ukiran buah nanas nyinahang teges kaselegan miwah kasukertan, artosipun iraga pinaka krama mangda setata seleg, setata kukuh teguh ring tetujon kauripan, miwah sabar.
# Ukiran buah butun ring muncuk raab. Buah butun nyinahang artos karahajengan, kabakuhan, saha karahayuan.
# Motif don nyinahang teges paiketan i manusa sareng Ida HYang Parama Kawi. Tata carané nampekin raga boya ja tios wantah setata éling ngaturang sembah bhakti.
# Motif bungan tunjung, nyinahang artos kasucian, tegesipun nénten dados ngawi sané tidong-tidong sané nénten manut ring tata susila magama.
# Ukiran naga taler kagenahang ring lebuh umah buton pinaka silih tunggil utsaha mangda kramané irika doh saking baya sané jagi nibénin.

## Pustaka
Ikan Bakar Manokwari

**Ikan Bakar Manokwari** inggih punika silih tunggil ajengan khas saking Manokwari, Papua. Irika ketah ajeng ikan bakar manokwari duaning genahé punika ring sisin segarané. Indiké punika mawinan Manokwari kaloktah mapaiketan ri sajeroning saluir budaya utawi pangupajiwané saking segara. Ikan bakar manokmari rasa basannyané matiosan duaning madaging sambel khas sané wantah sida kapanggihin ring Papua. Ngaryanang ikan bakar manokwari kaloktah sajeroning basa sané kanggén nyiam ulam punika. Sambelné matah kacakcak kasar saha madué rasa lalah sané tawah.   Ikan bakar manokwari nénten nganggé bumbu kecap. Ikan bakar manokwari nginggilang rasa sambel matahné sané nyangluh, napimalih katimpalin sareng nasi anget-anget, don kemangi, wewehin antuk es juuk. Pastika kramané sané nyicipin punika pacang nagih malih ngrereh ikan bakar manokwari. Ikan bakar manokwari taler sampun sayaga ring makudang-kudang warung ajengan sané wénten ring manokwari, Papua. Pastika wisatawan sané malancaran ka manokwari nénten jangkep rasané yéning nénten nyicipin ikan bakar manokwari. Nganinin indik pangarga pastika nénten dahat mael duaning makasami bahan sané kanggé wit saking bahan lokal drika, inggihan punika saking ulamné, tabiané, miwah santiosan. Tiosan ring rasané sané pinih jaen, ikan bakar manokwari taler becik pisan majeng kakénakan padéwékan soang-soang, duaning punika akéh kandungan proteinné. Punika mawinan rikala numbas ikan bakar manokwari, pastika nénten pocol.    

## Bahan
Bahan-bahan sané kanggén ngaryanang ikan bakar manokwari inggih punika
# Aukud ulam tongkol
# Abulih juuk nipis
# Tasik (uyah)
# Wangen

Bahan-bahan sané kanggén ngaryanang sambelné inggih punika
# Dasa katih tabia barak
# Pitung bungkul bawang
# Gula pasir
# Tasik (uyah)

## Tata Cara Nglebengin
# Umbah bé tongkolé kanti kedas, campuhin yéh peresan juuk nipis, uyah, lan wangén. Aduk kanti rata, lantas depang sawetara limolas (15) menit.
# Sambil ngantiang kanti limolas menit, siagayang adeng saha baha api cenik.
# Tambus béné, utsahayang rikala nambus mangda setata sayaga, nenten ninggalin mangda nénten puun budang-badingang. Tambus kanti lebeng makakalih sisinné.
# Ulig bahan ané anggo ngaé sambelné.
# Siagayang bé ané suba matambus ento di duur piringé ané matatakan aji don biu lan duurné jangin utawi siam aji  sambel ané suba maulig. 

## Pustaka
Patung Bunda Maria Assumpta

**Patung Bunda Maria Assumpta** inggih punika patung pangarcanan Bunda Maria pinaka *Theotokos* sane kaindargamayang sampun ngamolihang genah sane becik tur kaangkat nuju swarga loka. Yening kacingak antuk kasuksman *etimologi* kruna *assumpta* ngranjing saking basa Latin sane mawit saking kruna *assumere* maduwe kasuksman "muatang majeng deweknyane pedidi"  Punika macihna wantah Bunda Maria kaambil antuk putran idane pareragan, inggih punika Yesus Kristus. Punika patungnyane kasobyahang sakadi gumanti lunga ka swarga loka. Yening selehang malih saking katattwane, Gereja Katolik sampun netapang ketattwane puniki saking Paus Pius XII rikala ngamargiang *Konstitusi Apostolik Munificentimus Deus* tur katetapang duk pinanggal 1 Nopember 1950.

## Kawentenan ''Doktrin Maria Assumpta''
Nganutin sapunapi drsta sane wenten ring Gereja Katolik, sami prasida kacingak ring *Tradisi Suci*. Ring kawentenane mawiwit saking tulisan *Apokrif* sane mamurda *Transitus Mariae.* Rerehang malih ring satuane, wenten *rasul* sane mawasta Santo Thomas. Ida kautus antuk nginjil ring sawengkon India. Riantukan doh pamargine, ida tan uning sapunapi kahanan sane wenten ring Yerusalem. Nenten kauningin, wantah Bunda Maria sane wenten ring Yerusalem mantuk maring sunia loka. Nenten panjang paitungan, Santo Tomas ngunjar saking India rauh nuju Yerusalem, ragane prasida nyingakin bangbangan Bunda Maria tur sampun ngamolihang bangbangan idane sampun nenten wenten napi-napi. Kacingak ring tengahing bangbangan wantah wastran idane kemanten. 

Saking caritane punika ring Gereja Katolik micayang pinget ring Bunda Maria sane gagelaran ida pinaka *Bunda Allah* punika, pinaka *Maria Assumpta*. Ragane embas nenten kabobotin antuk karma wasana sane kaon tur nenten papa pangembasan idane. Sangkaning pasuecane punika, ida seda nenten wenten wadagne malih, samaliha moksa kawentenan idane nenten wenten papa sane neket ring angga sariran Bunda Maria.

## Pustaka
Umah Kariwari

**Umah Kariwari** inggih punika umah adat sané pinih tawah pinaka tatamian jagat Indonesiané sané wit saking Papua. Umah kariwari kawastanin tawah duaning irika lanang miwah istri kagenahang mapasahan yadiastun dados akulawarga. Sané lanang saha sentanané lannag-lanang magenah ring kariwari lanang, asapunika taler rabinnyané saha sentanané sané istri-istri magenah ring kariwari istri. Wangun umah kariwari dahating sederhana, mungguing nénten pati linggah saha wanguné sakadi oong, sakéwanten umah kariwari madué filosofi sané dahat teleb.  

## Filosofi
# Silih tunggil sané mawinan umah kariwari punika alit, duaning mangda setata nyaga paiketan paturu kulawarga. Tiosan ring punika, taler pinaka utsaha ngrajegang saha ngwerdiang saluir budaya sané katami rauh mangkin saking para leluhurnyané, kantos taler ka pungkur wekas.
# Umah kariwari kawangun olih lannag-lanang nganggén sistem ngayah saling tulungin. Sadurung ngwangun umah kariwari patut wénten nentuang dewasa ayu, mangda ngedohin mala sané pacang nibénin.
# Umah kariwari madué lawangan utama saha ring ungkur nyinahang teges saluir napi sané ngranjing ka tengah taler ical mawali ka sisi, nénten pacang setata ring tengah maudekan.
# Sajeroning kariwari, sang sané lannag kaurukang mangda sida prasida kukuh saha manados pahlawan sané nyaga kramanipun, asapunika taler sané istri-istri kaajahin saluir pakaryan sané pacang kaambil rikala sampun marabian.

## Cecirén Khas
Ketahnyané rikala wengi ring tengahin paumahan nika katumbeg tanah sané kanggén ngaryannag api genah ngidu, ngangetin saluir anak sané wénten ring umah punika.

Kariwari madué asiki lawangan pinih alit, punika mawinan sang sané pacang ngranjing mangda nguntul akidik. Kaariwari taler nénten madué jendéla sané tetujoné ngelidin saking buron sané ganas saha ngicalang gesit.

Wangunané mawentuk limas segi delapan antuk raab sané mamuncuk. Segi delapan punika kawangun mangda sida kukuh naen angin nglinus saking kutus penjuru, punika taler raabné sané mamuncuk pinaka cihna kramané setata bhakti majeng leluhurné.

Kayu sané kanggén inggih punika kayu besi. Carang kayuné mawiguna mangda nyaga kaseimbangan wangunan saha naen raab mangda nénten kakeberang angin.

Umah adat kariwari madué tegeh kalih dasa kantos tigang dasa (20-30) méter, linggah wangunané kutus kantos roras meter. Kakepah dados tigang tingkat. Lantai kapertama pinaka genah malajah, lantai kaping kalih pinaka genah sirep saha ruang tamiu, punika taler lantai kaping tiga pinaka genah meditasi utawi ngaturang bhakti majeng sangkan paraning dumadi.

## Pustaka
Kethoprak

**Kethoprak** inggih punika pinaka silih tunggil seni pertunjukan sané wit saking Jawa Tengah. Kruna Ketoprak saking piranti sane mawasta tiprak, kawastanin kadi punika duaning suarannyane prak...prak...prak. Yening selehin saking lengkarane ketoprak inggih punika kesenian marupa drama sane kalampahang olih kelompok ring panggung.  Seni pertunjukan ketoprak masaih sareng pertunjukan *wayang orang* sakéwanten malianan lampah miwah téma sané kasolahang. Para yowanane nyuarayang piranti punika antuk nepak saha kairingin antuk tembang dolanan. Sajeroning sasolahan seni ketoprak, sandiwara kasarengin antuk tembang-tembang jawa, kairingin taler antuk gamelan. Tema ketoprak wénten akeh, inggihan marupa téma satua, wiracarita, sejarah, indik kauripan aab mangkin, taler wénten ngambil téma luar negeri. Ring pamentasané akéh madaging bebanyolan. Sue pamentasanne sawetara papat kantos nem jam. Yadiastun akeh wenten pauwahan utawi panglimbak sajeroning aab jagate mangkin, sakewanten pakem kesenian ketoprak nenten kaicalang. Sang sane ngripta kethoprak inggih punika Kanjeng Raden Tumenggung Wreksodinigrat duk warga siu domas sia dasa kutus (1898). 

Kesenian ketoprak ketah mawiguna pinaka: sarana sajeroning ngamargiang upacara agama. Sane kaping kalih pinaka panglilacita, duaning sjaeroning pamentasan ketoprak punika taler wenten pabligbagan bebanyolan. Sane kaping untat taler pinaka sarana kanggen malajah, duaning sajeroning pabligbagan sane wenten ring ketoprak taler ngicen pawarah-warah sane dahating mautama majeng kauripan. 

## Lakon
Wenten adasa lakon kethoprak minakadi Rara Hoyi, Karang Saambong, Pangeran Raditya, Samboja Kapugeran, Angreni, Brubuh Pati, Ndepati Bumi Pertiwi, Nyah Yjoen, miwah Ki Ageng Suryo Mentaram. Para lampah utawi tokohne ketah nganggen busana adat jawa. Basa sane kanggen taler sampun keni ius globalisasi, dumun ngangge basa jawa mangkin sampun akeh ngangge basa Indonesia ri sajeroning pementasan. 

## Ceciren
# Tema carita sane kabaktayang akeh, minakadi saking satua, babad, sejarah, miwah sane tiosan.
# Nenten nganggen naskah utawi skenario
# dramatik lampah mapaiketan ring wayang kulit purwa
# Paabligbagan sane wenten ring lalampahan wantah *improvisasi*
# Tata wiraga nenten ngangge pakem
# Tata payasan saha busanane sakadi lampah nyata
# nganggen gamelan Jawa
# nganggen keprak miwah tembang
# Runtutan caritane sakadi lelampahan biasa, madaging alur, tokoh, latar, tema, saha piteket

## Pustaka
Kepiting Soka

**Kepiting Soka** inggih punika wantah silih sinunggil soroh yuyu sane wenten ring wewengkon sane tropis, inggih punika sakadi ring wana prapat. Yening rerehang malih, yuyune puniki mawit saking *kepiting bakau* sane sampun makiles utawi ngentosang kulit. Yuyune puniki maduwe angga sane lembek, kulitnyane puniki kari muda, punika sane ngawinang sakdi punika. 

## Ngupapira Kepiting Soka
Yuyu soka sane mawit saking yuyu prapat sane sampun makiles antuk kulit sane anyar puniki prasida maurip ring piranti *konvensional* sakadi piranti kandang, tambak, miwah kalebang ring pasihe. Yening ring kandang, wenten punika tetikasipun. Kandang sane kaanggen patut maduwe petekan ngamanutin antuk kawigunanyane. Wenten sane marupa *Kandang Apung* sane maduwe petekan 4x6 m2, *Sangkar Massal* mapetek 1x0,6x1m3 miwah *Kolam Moulting* inggih punika petekane wantah1x2x1,2m3. Salanturnyane wantah tetadahan burone puniki. Napi sane dados kawehang wantah *ikan rucah* utawi be sane tiosan makehnyane kalih wehan, rikala semeng miwah ring sandene. Punika ngalantur antuk makehnyane wantah 20 kg. 

Selanturnyane wantah ngupapira yuyune mangda sida becik kawentenannyane. Yuyune sane wenten ring kandang mangda sida kauratiang tadahannyane, riantukan yuyu soka punika prasida nadah sesamennyane. Yening sakadi punika, pastika pacang kedik dadosnyane riantukan sampun telas yuyune saling tadah. Selanturnyane yuyu prapat sane sampun makiles sumangdane sigra katelebin antuk toya. santukan yening nenten sakadi asapunika, yuyune pacang ngatosang malih kulitnyane tur kirang gunane. Yening sampun sami makules, yuyu sokane prasida ajeng tur kaadol ring soang-soang pasar.

## Pustaka
Umah Dulohupa

**Umah Dulohupa** inggih punika silih tunggil umah adat Gorontalo. Dulohupa mateges *musyawarah* ring basa Gorontalo. Dulohupa inggih punika balai musyawarah saking pasametonan kerajaan. Wangun umah adat puniki marupa panggung sané mapiranti saking papan saha wangun raabné khas Gorontalo. Ring pahan ungkur umah dulohupa wénten genah masandekan anggén para raja saha pasametonan kerajaan sinambi nyingakin para yowanané maplalian. Ring masa kerajaan dumun, umah dulohupa kanggén pinaka genah pengadilan kerajaan.  Umah adat dulohupa pinaka genah wisata budaya sané wénten ring jantung kota Gorontalo. Pinaka genah wisata, pamerintah kota Gorontalo madué galah mangda sida nyinahang umah adat miwah budaya Gorontalo majeng sang sané ngrauhin genah punika.  

## Wangun miwah Kawigunan Umah Dulohupa
Manut saking buku *Arsitektur Benteng dan Rumah Adat* ring Sulawesi, umah adat dulohupa kawangun nginutin desa kala patra sané wénten irika. 

# Manut piranti kayu sané kaanggén, punika ngambil *filosofi* wangun déwék manusa saha dasar kaprecayan, minakadi madaging pilar panyokong sané kaumpamayang sakadi batis i manusa.
# Raab dulohupa mapiranti antuk somi sané sakadi pelana, inggih punika maraab segitiga masusun kalih nyinahang artos pamargin tri hita karana inggih punika paiketan manusa sareng Sang Hyang Parama Kawi, manusa sareng manusa, miwah manusa sareng palemahan.
# Ring langgatan umah wénten kalih kayu sané kapasang masilang, ketah kawastanin talapua sané mawiguna mangda sida nyomia saluir bhuta kala saha ngedohin saluir baya.
# Panggung umah dulohupa kasokong antuk kalih pilar utama sané kawastanin wolihi, nenem akehné pilar ring ajeng, saha pilar dasar akéhné tigang dasa kalih (32) katik kawastanin potu.
# Akéh ruangan ring umah dulohupa wantah ptung ruangan kémanten, duaning wantah kanggén parum utawi panglaksanan parikrama sané mapaiketan ring adat, seni, miwah budaya ring Gorontalo.
# Umah dulohupa kajangkepin antuk kalih tangga, inggih punika tangga sané magenah ring sisi kiwa miwah tengen umah sané manados simbol tangga adat, kawastanin tolitihu. 
# Mangkin, umah adat dulohupa kawigunayang anggén pamargin upacara adat, sakadipawiwahan miwah panglaksanan seni budayaring Gorontalo.
# Sajeroning wewidangan umah dulohupa taler wénten piranti sané anggéna rikala pawiwahan, minakadi: busana pawiwahan, payasan, saha piranti-piranti sané mapangarga tiosan. 

## Pustaka
Mié Bangka

Mie Bangka sane katah kabaos Bakmi Bangka inggih punika sangan khas saking Pulau Bangka, sane madue alkuturasi budaya tiga negara.

Mie Bangka puniki rumasuk ring sanganan Hakka utawi Khek. Sanganan khas Tiongkok puniki kabaktas olih orang Han ka Indonesia riantukan meled pisan ring kawentenan timah ring Belitung dugase punika. Pertambangan timah ngawinang wenten interaksi punapi antuk tata-titi rikalaning memasak jadma saking Tionghoa, silih sinunggilnyane kuliner mie sane kamasak antuk katumis.

## Mien
Ring pulau Bangka, mie puniki katah kabaos Mien utawi Mian. Sekadi sane sampun kabaos, Mie Bangka inggih punika alkuturasi saking tigang panagara inggih punika; 1. Tionghoa, 2. Belanda, 3. Indonesia. 

Mie sane mawit saking budaya Tionghoa, wenten wewehan kentang sane manados *ciri khas* Belanda, selanturnyane rasa manis sane mawit saking sanganan Indonesia. 

Punapi antuk penyajiannyane inggih punika nenten matiyosan ring kawentenan mie sane lianan. Mie Bangka kasajiang antuk taburan potongan be siap kecap sane kacincang  lan ngaanggen taburan babi cincang.

Matiyosan ring punika taburan khas sane tiyosan makadi *seafood* miwah *ikan.* Woh-wohan sane manados paweweh sane katah wenten ring mie ayam, taler paweweh don bawang lan *tauge.*

## Ring Dija Iraga Sida Manggihin Mie Bangka Puniki?
Mie Bangka puniki pateh sekadi sanganan mie khas daerah sane tiyosan, sekadi; mie jogja, mie aceh miwah mie sane lianan. Kawentenane mangkin mie Bangka sampun sida kapanggihin ring kota kota ageng, makadi; Jakarta, Bogor, Depok, Bekasi, Bandung, Jogjakarta, Sumatera, mwah sane tiyosan. Mie Bangka kaadol akeh ring tepi margine miwah hotel tur restoran.

## Napi Sani Minayang Mie Bangka Sareng Mie Sane Tiyosan?
Sane minayang kawentenan Mie Bangka sareng mie sane tiyosan inggih punika ri kalaning nganggen kecap manis. Mie Bangka nganggen kecap manis akedik kemanten, tur nganggen paduan lengis minyak ayam, kecap asin, uah, miwah merica antuk bumbu dasar mie. Kuah mie Bangka mawarna bening, inggih punika kaldu ayam. 

## Punapi Antuk Ngaryanin?

# Panesang yeh ngantos ngerodok, rebus miengantos ngapung, lantas angkat tur tiriskan.
# Genahang akedik lengis ayam mwah kecap asin ka tengahing lumur
# Celepang mie sane sampun kamasak, lantas aduk ngantos rata.

## Daftar Pustaka
Getbol

**Getbol** inggih punika daratan endut, utawi daratan kebek puras, sistém sedimén pasisi. Genah punika kabuat dados habitat antuk makudang sorong organisme, rumasuk kedis miwah migrasi ipun, taler beburon segara minakadi kerang, keyuyu, grita, miwah kakul. Ring warsa 2021, papat situs getbol ring Koréa Kelod ngerajing dados Situs Tetamian Jagat UNESCO krana cecirén alaminé sané ngulangunin. Soang-soang situs puniki ngawakilin soroh getbol sané mabinayan (soroh loloan, soroh embay kabuka, soroh kapuloan, miwah soroh semi-katutup). Getbol yén selehin ring genah liyanan ceciré ipun wénten sekadi ring Tanah Lot.

## Pustaka
Seowon

**Seowon** () inggih punika institusi paajahan pinih ketah ring Koréa rikala patengahan ngantos ungkur Dinasti Joseon. Ipun dados institusi swasta, miwah ngagabungang pawigunan kuil Konfusius miwah sekolah. Ring paistilah paajahan, seowon dados genah para sisyané mataki-taki nyarengin ujian pegawai negeri nasional. Ring makéhan kasus, seowon wantah ngayahin sisya saking panjak *[[yangban]]* utawi aristokrat. Ring 6 Juli 2019, UNESCO mingakuin sia genah seowon dados Situs Tetamian Jagat.

## Pustaka